રાણી કલીયોપેટ્રાનું નામ તો બધાએ સાંભળ્યું જ હશે. તેનું સૌંદર્ય અને તેની રાજ ચલાવવાની કુશળતાને લીધે તે દુનિયામાં ખૂબ જાણીતી છે. ઇજિપ્તમાં ટોલેમી વંશની તે છેલ્લી રાણી હતી. તેનું આખું નામ કલીયોપેટ્રા-7 ફિલોપેટર હતું. કલીયોપેટ્રા એ ગ્રીક નામ છે. તેનો જન્મ ઇ.સ. પૂર્વે 69માં એટલે કે ર08પ વર્ષ પહેલાં ઇજિપ્તમાં થયો હતો. તે વખતે ઇજિપ્તમાં તેના પિતા ટોલેમી-1ર ઓલેટસનું રાજ ચાલતું હતું. ટોલેમીઓ મેસેડોનિયન ગ્રીક કુટુંબના (એલેકઝાન્ડર ધ ગ્રેટના વંશજો) હતા અને ગ્રીક ભાષા બોલતા. પણ કલીયોપેટ્રાએ ઇજિપ્તની ભાષા શીખી હતી. તે ઇજિપ્તની દેવી આઇસીસની પૂજા પણ કરતી. તેની માતાનું નામ કલીયોપેટ્રા-પ હતું. ઇજિપ્તમાં એવો વિચિત્ર રિવાજ હતો કે રાજા પોતાની બહેનને જ પરણતો. કલીયોપેટ્રા શરૂમાં તેના પિતા જોડે રાજ્ય સંભળાતી પછી તે તેના ભાઇઓ ટોલેમી-13 અને ટોલેમી-14 જોડે રાજ સંભાળવા લાગી. રિવાજ મુજબ તેણે તેના આ બંને ભાઇઓ જોડે લગ્ન કર્યા. પણ તેમને બાળકો ન હતાં. તેને ભાઇઓ જોડે બહુ ફાવ્યું નહીં. આથી તે સ્વતંત્ર રીતે રાજ કરવા લાગી. એવામાં તેને જુલિયસ સીઝર જોડે પરિચય થયો. સીઝર રોમન યોદ્ધો અને શાસક હતો. કલીયોપેટ્રા સીઝરને ઇ.સ. પૂર્વે 48માં પહેલીવાર મળી ત્યારે તે ર1 વર્ષની અને સીઝર પર વર્ષનો હતો. છતાં પ્રેમ થતાં તેણે સીઝર સાથે લગ્ન કર્યા. તેમને એક પુત્ર પણ થયો. ઇ.સ. પૂર્વે 44માં સીઝરનું ખૂન થયું. ત્યાર પછી કલીયોપેટ્રાએ રોમના શાસક માર્ક એન્ટોની જોડે સંબંધ રાખ્યો. તેમાં તેને બે દીકરીઓ તથા એક દીકરો થયા. એન્ટોનીએ એક યુદ્ધમાં હારવાથી આપઘાત કરતાં કલીયોપેટ્રાએ પણ રિવાજ મુજબ પોતાની જાતને સર્પદંશ દઇ આપઘાત કર્યો. ક્લીયોપેટ્રાની સુંદરતા અને જીવન અંગેની ઘણી કિવંદતીઓ હજુ પણ લોકપ્રિય છે.